Еурокеңес: Ресейдің әскери қылмысын ұмытпаймыз
"Еурокеңес: Ресейдің әскери қылмысын ұмытпаймыз" | "https://abai.kz/post/150608"
TITLE: Еурокеңес: Ресейдің әскери қылмысын ұмытпаймыз
URL: https://abai.kz/post/150608
META: "Еурокеңес: Ресейдің әскери қылмысын ұмытпаймыз" | "https://abai.kz/post/150608"
DATE: 21.04.2022
AUTHOR(s): Abai.kz
TOTAL WORDS: 134
TEXT: Еурокеңес басшысы Шарль Мишель Украина президенті Владимир Зеленскиймен кездесті. Украин басшысының айтуынша, жүздесуде Ресейге қарсы санкциялар, сонымен бірге Еуроодақтың Киевке көрсеткен көмегі сөз болған. Зеленский Украинаның Еуроодаққа қосылу мәселесі де талқыланғанын мәлімдеді. Жақында ғана украин билігі ұйымға кіруге қажетті сауалнаманы Брюссельге тапсырған. Мишель Киев түбіндегі Бородянка қыстағында болды. Ресей әскері бұл елді мекенді жақында ғана тастап кеткен. Украина Ресейді бейбіт тұрғындарға қиянатан жасады деп айыптап отыр. "Тарих мұнда жасалған әскери қылмыстарды ұмытпайды. Әділетсіз бейбітшілік болуы мүмкін емес", — деп жазды Еурокеңес басшысы Бородянкаға жасаған сапарынан соң. Ресей әскері 24 ақпанда Украина аумағына президент Владимир Путиннің жарлығымен басып кірді. Осы уақытқа дейін, БҰҰ мәліметінше, екі мыңнан астам адам опат болды. Соғыста қаза тапқандар саны бұдан әлдеқайда көп болуы мүмкін. Бес миллионнан астам адам босқын атанды. Жеті миллионнан астам адам ел ішінде көшуге мәжбүр болды. Abai.kz
